|  |
| --- |
| **LAIKINOSIOS GLOBOS (RŪPYBOS) NUSTATYMAS TĖVŲ PRAŠYMU** |
| Vadovaudamiesi Lietuvos Respublikos socialinės apsaugos ir darbo ministro 2018 m. liepos 13 d. įsakymo Nr. A1-368 „Dėl Lietuvos Respublikos socialinės apsaugos ir darbo ministro 2002 m. balandžio 18 d. įsakymo Nr. 56 „Dėl vaiko laikinosios globos (rūpybos) nuostatų patvirtinimo“ pakeitimo“ 22 punktu, vaiko tėvai laikino išvykimo iš Lietuvos Respublikos laikotarpiu, palikdami savo vaiką prižiūrėti pasirinktam fiziniam asmeniui ne ilgesniam kaip **aštuoniolikos mėnesių** terminui nuo jų išvykimo, **prieš 30 kalendorinių dienų** iki išvykimo savo gyvenamosios vietos savivaldybės administracijai privalo pateikti:   1. rašytinį [prašymą dėl vaiko laikinosios globos (rūpybos) tėvų prašymu nustatymo jų išvykimo iš šalies laikotarpiu ir fizinio asmens paskyrimo globėju (rūpintoju),](https://www.vrsa.lt/get_file.php?file=WjZpZnE1blhtWm1Ya1cya2xtVnBwcHpDblp1Wm41blFaY2FlcEpSZmw2aHNtSjJpYWRDVW5XZlZjR1pqbkppaXlzJTJCYW1uQnV5cG1hbXNsaWExNlZsV3Foekp4bzNKTnpsSlNaWldpR21Ldkx4Sno2bTllVjNXdk9sNUtYbzVKUlpwYk0lMkZaMzdsNlNYZ202dFpKZHBvc3JPbHFSdVZzalFsOEthbXBpYmw1cVpvSmFvYWRlVG9XUFJiYXFWVnB5Z25jJTJGSnBHbVl5dE5sMU1aUm1LUmo5VzdKbmE5b0tjZnJhWUticDJxb25acktLTW5XYTYlMkZJMFd2V2xsR1lubWFtYTZYS3JXN0Z3NnhpMjJpa2FhVnVaNXZIbmFTYm1aM2NaWnliYkdNJTNE) kuriam jie patiki laikinai prižiūrėti savo vaiką; 2. išrašą iš vaiko gimimo įrašo ar vaiko asmens tapatybę patvirtinančio dokumento kopiją; 3. tėvų ir asmens, siūlomo skirti vaiko laikinuoju globėju (rūpintoju), asmens tapatybę patvirtinančių dokumentų kopijas; 4. asmens, siūlomo skirti vaiko laikinuoju globėju (rūpintoju) sveikatos apsaugos ministro nustatytos formos sveikatos pažymėjimą (0/46a forma); 5. kartu su asmeniu, siūlomu skirti vaiko laikinuoju globėju (rūpintoju), gyvenančių vyresnių kaip 16 metų asmenų rašytinius sutikimus, kad siūlomas asmuo būtų paskirtas vaiko laikinuoju globėju (rūpintoju).   ***Atkreipiame Jūsų dėmesį į tai, kad:***   * Tik pateikus **visus** aukščiau išvardintus dokumentus, prašymas nustatyti vaiko globą tėvų prašymu yra priimamas ir registruojamas. * Registruoti dokumentai ne vėliau kaip **per 5 darbo dienas** persiunčiami:   + Vilniaus rajono socialinių paslaugų centrui, kad būtų atliktas ir parengtas asmens, siūlomo skirti vaiko laikinuoju globėju (rūpintoju), gyvenamosios vietos buities ir gyvenimo sąlygų patikrinimo aktas;   + Vilniaus rajono savivaldybės teritorijoje veikiančiam Valstybės vaiko teisių apsaugos ir įvaikinimo tarnybos teritoriniam skyriui (toliau – Tarnyba), kad jis atliktų fizinio asmens, norinčio tapti vaiko globėju (rūpintoju) tėvų prašymu, pradinį įvertinimą. * Tarnybos teritorinis skyrius gavęs registruotus dokumentus, ne vėliau kaip **per 20 kalendorinių dienų** privalo pateikti teigiamą arba neigiamą sprendimą dėl siūlomo fizinio asmens tinkamumo tapti vaiko laikinuoju globėju (rūpintoju) tėvų prašymu. * Tarnybai priėmus sprendimą dėl neigiamo pradinio įvertinimo dėl siūlomo fizinio asmens tinkamumo tapti vaiko laikinuoju globėju (rūpintoju) tėvų prašymu, tėvams nurodoma pasirinkti kitą fizinį asmenį. * Savivaldybės administracijai gavus Tarnybos teigiamą pradinį vertinimą dėl siūlomo fizinio asmens tinkamumo tapti vaiko laikinuoju globėju (rūpintoju) tėvų prašymu, savivaldybės administracijos direktoriaus įsakymu nuo tėvų rašytiniame prašyme nurodytos jų išvykimo iš Lietuvos Respublikos dienos iki jų grįžimo į Lietuvos Respubliką, tačiau ne ilgesniam kaip aštuoniolikos mėnesių laikotarpiui, nustatoma vaiko laikinoji globa (rūpyba) tėvų prašymu. * Vaiko tėvai privalo ne vėliau kaip per 5 kalendorines dienas nuo grįžimo į Lietuvos Respubliką raštu apie tai informuoti savivaldybės administraciją.   Prašymą bei reikiamus dokumentus pateikti Vilniaus rajono savivaldybės administracijos Socialinių paslaugų šeimai ir vaikui skyriui, Rinktinės g. 50, Vilniuje, 220 kab.  **Kontaktai pasiteirauti:**  Ivona Stasilovič, tel. (8 5) 273 0068, [Ivona.Stasilovic@vrsa.lt](mailto:Ivona.Stasilovic@vrsa.lt)  Kristina Malinovska, tel. (8 5) 275 5615, [Kristina.Malinovska@vrsa.lt](mailto:Kristina.Malinovska@vrsa.lt)  **Konsultacijos teikiamos ir piliečiai priimami:**   * pirmadieniais-ketvirtadieniais 7.30-16.30; * penktadieniais 7.30-15.15; * pietų pertrauka 11.30-12.15. |